
Hantu Mata Sepet 

Penulis Latif 



Tanpa mukadimah, aku ingin terus kepada cerita 
seram. Aku nak berkongsi kisah anak aku yang berumur 
lebih kurang lima tahun - kejadian berlaku pada tahun 
2013. 


Sebelum aku bercerita, aku ingin menitipkan 
namaku sebagai Latif, manakala nama isteriku sebagai 
Sofia kerana cerita ini adalah cerita seram dari manusia 
- bukan dari makhluk tanpa nama. 


Aku betul-betul khuatir, jika aku tidak 
menitipkan nama samaranku sebagai Latif - tidak 
mustahil pembaca akan sewenang-wenang menuduh - 
cerita seram ini mungkin ditulis oleh ’ hantu. 


Kebiasaannya, aku sampai rumah dari tempat 
kerja dalam pukul 6:40 petang. Seperti biasa, pabila 
sampai rumah, aku rehat seketika - hilangkan penat 
meredah kesesakan lalu lintas. Aku duk melesir di luar 
rumah sambil tu menghisap rokok - hilangkan peluh 
sebelum mandi. 


Waktu itu, kalau tak silap aku - dah waktu 
Maghrib sekitar pukul 7 lebih, sebab terlihat biasan 
cahaya fajar berwarna merah dari matahari mulai 
tenggelam beralih ke suasana rembulan. 

Di waktu Maghrib ini anak aku yang berumur lima 
tahun dan tujuh tahun - kecoh main kejar-kejar dalam 


Nsl 


rumah 


biasalah budak-budak - dulu masa usiaku 


budak-budak pun sama macam ni 
— mustahil budak yang belum 
mumaiyiz dah sibuk memikirkan 
rancangan hendak menjadi 
jutawan kosmetik - lagilah 
mustahil budak belum mumaiyiz 
memiliki pola pemikiran positif 
hendak menjadi Ahli Parlimen mahupun Perdana 
Menteri.^ 



Tiba-tiba, Sofia datang ke muka pintu - 
memanggil aku masuk ke dalam rumah. Perasaan aku 
menggetus hairan... 

Latif : Apasal pula ni? Muka isteriku yang tersayang 
cuak semacam jer. 

Masuk sahaja ke dalam rumah Sofia meminta aku 
bertanya kepada anak bongsuku - Iman - apa yang dia 
nampak? Aku yang terkebil-kebil kehairanan tanyalah 
kepada Sofia... 

Latif : Apasal? Apa yang Iman nampak? 

Sofia pun membuka cerita sambil dia baring di 
sofa - sementara tunggu waktu Maghrib beralih kepada 
rembulan malam, tiba-tiba Iman lari menerkam ke 
arahnya... 

Iman : Umie... orang tu suruh Iman lari. Lari Iman 

lari. 


Iman menceritakan situasi seram yang dia alami 
sambil membuat mimik muka - mulut buka tutup buka 
tutup serta tangannya tunjuk ke arah dinding, sebelah 
pintu tandas. 

Aku gelak jer melihat mimik muka Iman - 
ingatkan dia main-main. Untuk pengetahuan pembaca, 
Iman tak pernah kenal pun makna perkataan hantu atau 
momok. Aku dan Sofia tak pernah ajar, malah tak 
pernah sebut pun nama-nama hantu atau momok depan 
anak-anak. Cerita seram! Lagi larr tak bagi anak-anak 
tengok. 

Untuk mendapatkan kesahihan dari Iman yang 
membuat mimik muka pelik lagi melucukan - aku tanya 
anak bongsuku ini... 

Latif : Iman nampak apa tadi? 

Iman tetap ulang perincian yang sama disertai 
dengan mimik mukanya - mengecilkan matanya ke tepi 
jadi sepet turut nganga tutup nganga tutup mulutnya - 
macam nak gigit sesuatu. Aku tanya lagi... 

Latif : Iman nampak kat mana tu? 

Iman tunjuk di dinding yang sama di sebelah 
pintu tandas. Aku tanya lagi... 

Latif : Macam mana rupa orang tu? 


Secara selamba tanpa sedikit pun menunjukkan 
perasaan takut - Iman jawab... 

Iman : Muka orang tu kaler hijau gelap. Rambut orang 
tu pacak-pacak macam ni. 

Sambil Iman menggayakan bentuk rambut “orang 
tu” - aku dapat imaginasikan rambutnya seperti 
kumpulan kugiran heavy metal Iron Maiden - terpacak- 
pacak lagi berserabut panjang menggerbang - aku dah 
mula cuak mendengar penjelasan dari anak bongsuku 
ini. Aku tetap bertanya lagi... 

Latif : Orang tu tinggi mana? 

Serta-merta Iman terkebil-kebil memikirkan 
sesuatu tup tup tup dia jawab... 

© /qq\ 

Emm... Iman tak tahu — v^/orang tu takde 
kaki. 



aku meremang lagi merinding pabila Iman jujur 
mengatakan orang tu tiada kaki. Aku bertanya Iman 
lagi... 

Latif : Ada lagi tak orang tu? 


Iman memandang ke arah dinding pintu tandas 
dan dia jawab... 

Iman : Dah ilang da. 

Selepas kejadian anak bongsuku nampak hantu 
mata sepet colour hijau gelap berambut Iron Maiden - 
Sofia terpaksa tunggu aku balik rumah 6:40 di kedai 
makan - sebab tak berani balik rumah. Akhirnya jalan 
penyelesaian, aku mintalah ustaz datang untuk tengok- 
tengokan rumah ini. Untuk memudahkan pembaca 
memahami jalan cerita seram ini - aku menitipkan 
nama ustaz sebagai Karim. 

Dipendekkan cerita, ustaz Karim datang ke rumah 
- anak-anakku pula bermain di tingkat atas. Aku naik ke 
atas dapatkan mereka serta cakaplah kepada mereka... 

Latif : Kawan abah datang, marilah turun salam 
dengan kawan abah. 

Tup tup tup Iman tak nak turun - ® siap 
nangis-nangis lagi tak tentu pasal. Terpaksalah aku 
dukungnya bawa jumpa ustaz Karim. 

Ustaz Karim baca ayat Al-Quran - hembus di 
mata Iman. Dalam keadaan Iman sudah tenang tidak 
menangis lagi - ustaz meminta Iman pejamkan mata - 
seterusnya ustaz bertanya kepada Iman... 

Karim : Iman nampak tak, kat mana orang yang usik 
Iman tu? 

Iman mengangguk-angguk kepala. Ustaz Karim 
memandang aku seketika dan ustaz bertanya lagi... 

Karim : Kat mana orang yang usik Iman tu? Tunjuk kat 
ustaz. 

Dalam keadaan mata Iman terpejam, serta-merta 
dia mengacungkan tangan serta jari telunjuknya 
menghala ke arah bawah tangga - tangga yang 
menghubung ke tingkat atas. Serta-merta aku 
memandang ke arah tangga yang ditunjuk oleh Iman - 
memang tak nampak hantu sepet yang mengusiknya di 
situ tu. Seterusnya ustaz meminta kepada Iman... 

Karim : Iman, buka tangan Iman - ni ustaz letak bara 
api dalam tangan Iman - Iman baling bara api 
ni kat orang tu. 

Serta-merta ustaz genggam telapak tangan Iman, 
macam bagi sesuatu. Apa yang aku lihat - tak nampak 
pun bara api yang diberi oleh ustaz ke dalam genggaman 
tangan Iman. 

Dalam keadaan mata terpejam rapat Iman baling 
sesuatu ke arah tangga - sampai terenjut-enjut badan 
dia. Ustaz tanya lagi... 

Karim : Ada lagi tak orang tu? 


Iman angguk-anggukkan kepala sambil 
mengacungkan tangan tunjuk ke arah luar rumah pula. 
Ustaz ulang lagi sekali permintaannya... 

Karim : Nah bara api lagi - Iman baling orang tu 
sampai orang tu mati. 

Iman terus buat aksi membaling sesuatu yang aku 
sendiri tidak nampak hinggakan anak bongsuku ini nak 
nangis. Ustaz tanya lagi... 

Karim : Ada lagi tak? 

Iman geleng-gelengkan kepalanya - memberikan 
makna hantu sepet berwarna hijau gelap berfesyenkan 
rambut Iron Maiden dah tak ada di luar rumah mahupun 
di dalam rumah. 



Sesudah Iman cemerlang membaling bara api 
hingga hantu sepet itu mati - ustaz menerangkan, hijab 
mata Iman terbuka tanpa disengajakan... 

Karim : Apa yang terjadi kepada Iman — ini semua kun 
fayakun dari keagungan Allah. Secara 
realitinya sesuatu tempat itu nampak normal - 
macam rumah ini — hakikatnya tanpa kita 



sedari rumah ini sebenarnya tidak normal 
kerana dihuni oleh makhluk yang kita sendiri 
tidak nampak. Alhamdulillah, kun fayakun dari 
keagungan Allah — Iman diizinkan melihat rupa 
menyeramkan makhluk itu. Iman pula tak tahu 
makhluk menyeramkan yang dia nampak itu 
makhluk apa? Nasib baik dia tak tahu — kalau 
dia tahu boleh Odemam Iman ni. 

Ustaz bacakan doa menutup hijab mata Iman 
untuk mengelakkan anak bongsuku ini dibelenggu 1,001 
macam berjenis-jenis hantu/momok yang memiliki rupa 
menyeramkan lagi menakutkan. 

Ustaz Karim mintak izin untuk “scan” rumah - 
dia masuk bilik ke bilik - sambil membaca ayat 
Al-Quran disertai dengan menghembus nafasnya. Tup 
tup tup nampaklah tangan ustaz seperti menangkap 
sesuatu - terus masukkan dalam botol. Ustaz cakap... 

Karim : Depan rumah ni kawasan mundar-mandir 
makhluk ciptaan Allah ni, terkadang mereka 
tersesat masuk dalam rumah ni. 

Selepas dari pengakuan jujur Iman melihat hantu 
sepet hinggalah ustaz Karim datang untuk 
menyelesaikan gangguan Si Sepet serta menangkap 
hantu-hantu yang tersesat masuk dalam rumah ini - 
takde lagi gangguan - alhamdulillah. 

Maaflah jalan cerita seram ini tersekat-sekat. Aku 
tak reti nak mengarang cerita — cuma nak berkongsi 
realiti seram lagi menyeramkan kisah hantu/momok 
kepada pembaca. 

Ada 2 3 lagi kisah misteri yang Sofia alarm — isteri 
tersayangku ini mungkin senang “nampak” kot - selalu 
sangat kena tindih - kadang-kadang sampai lebam. 
Ustaz ada ubatkan pada waktu yang sama - 
alhamdulillah, selepas itu situasi menyeramkan yang 
dialami Sofia dah kurang sikit.^l 


















